Korea Selatan catat 297 kes baharu
SEOUL : Korea Selatan merekodkan 297 kes baharu positif Covid-19 pada Rabu, iaitu jumlah harian tertinggi yang dicatat sejak awal Mac lalu.Dengan penambahan kes tersebut, ia menjadikan jumlah kumulatif kes di negara itu kini 16,058 kes termasuk 306 kematian.Angka tiga digit yang direkodkan pada Rabu merupakan hari keenam berturut-turut dengan kebanyakan kes direkodkan di bandar Seoul.Susulan peningkatan semula kes di negara itu, pasukan perubatan kini berdepan cabaran untuk mencari punca penularan jangkitan termasuk di pusat ibadat dan restoran. Bagi mencegah penularan yang lebih luas, pihak berkuasa mengenakan arahan penjarakan fizikal yang lebih ketat termasuk hanya membenarkan lebih 50 orang berhimpun di dalam dewan dan 100 orang berhimpun di luar dewan.Sementara itu, beberapa fasiliti yang mempunyai risiko tinggi seperti kelab malam, pusat karaoke, restoran bufet dan lain-lain akan ditutup.-AFP 
See author's posts
